கேள்வி: கழுநீர் (மலர்) - சங்கப்பாடல் தரும் செய்திகள் பற்றி நீங்கள் என்ன அறிந்துள்ளீர்கள்?
பதில்: * வையை ஆற்று வெள்ளத்தில் வந்த மலர்களில் ஒன்று கழுநீர். பரிபாடல் 12-78 * திருப்பரங்குன்றச் சுனை, அந்துவன் பாடிய சந்து கெழு நெடுவரை இன் தீம் பைஞ்சுனை ஈர் அணிப் பொலிந்த தண்ணறுங் கழுநீர் - அகநானூறு 59-14, கச்சிமாநகர மதில்புற அகழி கழுநீர், தாமரை, குவளை, ஆம்பல் மணிமேகலை 28-20 முதலான இடங்களில் பூத்திருந்தன. * எருமை தாமரையை விட கழுநீரை விரும்பி மேயும். கழுநீர் மேய்ந்த கருந்தாள் எருமை பழனத் தாமரைப் பனிமலர் முனைஇ - நற்றிணை 260-1, வள் இதழ் கழுநீர் மேய்ந்த கயவாய் எருமை - சிறுபாணாற்றுப்படை 43 * மாலையாகத் தொடுப்பர். கழுநீர்ப் பிணையல் - சிலப்பதிகாரம் 13-21, கழுநீர்க் கோதை - சிலப்பதிகாரம் 13- 119, அஞ்செங் கழுநீர் ஆயிதழ் பிணிப்போர் - மணிமேகலை 19-88, ஒண் செங் கழுநீர்க் கண்போல் ஆயிதழ் ஊசி போகிய சூழ்செய் மாலையன் - அகநானூறு 48-8, * காதலர் படுக்கையில் தொங்கும் சரமாகப் பயன்படுத்தப்பட்டது. காதல் இன்துணை புணர்மார் ஆயிதழ்த் தண்ணறுங் கழுநீர் துணைப்ப - மதுரைக்காஞ்சி 551, * கோவலனும் மாதவியும் குவளை, கழுநீர் மலர்ப் படலை (படுக்கைக்கு மேலே தொங்கும் சரம்) மேல் மகிழ்ந்திருந்தனராம். சிலப்பதிகாரம் 4-40, * கோவலனும், கண்ணகியும் சேர்ந்து மகிழ்ந்தபோது மல்லிகை மாலையும் கழுநீர்ப் பிணையலும் அணிந்திர்ந்தனராம். சிலப்பதிகாரம் 2 -34, * கோவலனும் கண்ணகியும் இடைநிலை மாடத்தில் இருந்தபோது வீசிய தென்றல் காற்றில் பல மலர்களின் மணம் வீசிற்றாம். அவற்றில் ஒன்று கழுநீர்ப்பூவின் மணம். சிலப்பதிகாரம் 2-14, * கோவலன் பிரிந்தபோது மாதவி அவனுக்குக் முடங்கல்(கடிதம்) எழுதி அனுப்பினாள். முடங்கல் தாழைமடலில் எழுதப்பட்டது. அந்த முடங்கலை நடுவில் வைத்து ஒப்பனை செய்வதற்கு பல மலர்கள் பயன்படுத்தப்பட்டிருந்தன. அவற்றில் ஒன்று செங்கழுநீர். இது வேரோடு வைத்து ஒப்பனை செய்யப்பட்டிருந்தது. (பிற: சண்பகம், மாதவி (மலர்), தமாலம், கருமுகை, மல்லிகை, கத்திகை) சிலப்பதிகாரம் 8-47, * வைகையில் நீராடிய மகளிர் மணலில் பாவை எழுதினர். கயத்தில் பூத்திருந்த கழுநீர்ப் பூக்கள் வெள்ளத்தில் வந்து எழுதிய பாவை மேல் நின்றுவிட்டது என அவர்கள் அழுதனராம். பரிபாடல் 7-23, * கண்ணீர் விழுதலைக் கூறும்போது கழுநீர் மலர் உவமையாக்கப்படும். கள் உக நடுங்கும் கழுநீர் போல ... கண்ணில் நீர் - சிலப்பதிகாரம் 5-236,